Document ID: 31994R0548

NEUVOSTON ASETUS (EY) N:O 548/94,
annettu 10 päivänä maaliskuuta 1994,
Tunisiasta peräisin olevan oliiviöljyn tuontia koskevista erityistoimenpiteistä annetun asetuksen (EY) N:o 287/94 yksityiskohtaisista soveltamissäännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 75 artiklan 4 kohdan ja sen 243 artiklan 4 kohdan,
ottaa huomioon Tunisiasta peräisin olevaa oliiviöljyä koskevista erityistoimenpiteistä 7 päivänä helmikuuta 1994 annetun neuvoston asetuksen (EY) N:o 287/94(1) ja erityisesti sen 3 artiklan,
sekä katsoo, että
asetuksen (EY) N:o 287/94 1 ja 2 artiklan soveltamiseksi on syytä ennakoida Tunisiasta peräisin olevan oliiviöljyn tuonnin tahti; tämänhetkinen ja ennakoitava hankintatilanne sallii tämän määrän myynnin ilman markkinoiden häiriintymistä, jos kyseinen tuonti ei keskity lyhyelle ajanjaksolle kunakin markkinointivuonna; on aiheellista säätää, että tuontitodistukset voidaan antaa kuukausittaisen aikataulun mukaan,
Tunisiasta tuotavan oliiviöljyn määrä ei saa ylittää tiettyä määrää; tämän vuoksi ei tulisi soveltaa 16 päivänä marraskuuta 1988 maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetussa komission asetuksessa (ETY) N:o 3719/88(2), sellaisena kuin se on viimeksi muutettuna asetuksella (EY) N:o 3519/93(3), säädettyjä sallittuja poikkeamia,
komission asetuksessa (ETY) N:o 3830/92(4) säädetään, että 1 päivästä tammikuuta 1993 alkaen Espanjan on sovellettava kolmansien maiden kauppaan kymmenen jäsenen yhteisön soveltamia tulleja; komission asetuksessa (ETY) N:o 1380/93(5) säädetään samanlaisesta Portugalia koskevasta säännöksestä, jota sovelletaan 1 päivästä huhtikuuta 1993; siksi on suotavaa tarkentaa, että kyseisten maiden asetuksessa (EY) N:o 287/94 tarkoitettujen tuotteiden tuontiin sovelletaan etuustullia, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 287/94 1 artiklassa tarkoitettua oliiviöljyä saa tuoda kunkin markkinointivuoden 1 päivästä maaliskuuta. Tuontitodistukset annetaan enintään 46 000 tonnille markkinointivuodessa.
2 artikla
1 Asetuksen (EY) N:o 287/94 2 artiklan mukaan todistuksia saa antaa enintään 5 000 tonnille kuukaudessa maalis-, huhti- ja lokakuussa sekä 10 000 tonnille kuukaudessa touko-syyskuussa. Jos kuukaudeksi luvattua määrää ei käytetä kokonaisuudessaan kyseessä olevana kuukautena, ylijäämä lisätään seuraavan kuukauden määrään, eikä sitä voi siirtää myöhemmäksi ajaksi.
Kun viikko alkaa yhden kuukauden aikana ja loppuu seuraavan kuukauden aikana, luvattu kuukausittainen määrä on merkittävä kirjanpidossa sille kuulle, johon torstai kuuluu.
2 Komissio ilmoittaa jäsenvaltiolle heti, kun asetuksessa (EY) N:o 287/94 säädetty enimmäismäärä täyttyy.
3 artikla
Edellä 2 artiklassa säädetyt tuontitodistukset ovat voimassa kuusikymmentä päivää niiden antopäivästä, kunakin markkinointivuonna kuitenkin enintään 31 päivään lokakuuta.
Vakuuksiin ja todistusten antamiselle asetettuun määräaikaan sovelletaan komission päivänä 25 heinäkuuta 1975 annetun neuvoston asetuksen (ETY) N:o 2041/75(6) säädettyjä säännöksiä niiden tuontitodistusten osalta, joihin ei kuulu maksun ennakkovahvistusta.
4 artikla
Edellä 2 artiklassa säädettyjen tuontitodistusten 20 kohdassa on oltava yksi seuraavista merkinnöistä:
- Exacción reguladora especial - Reglamento (CE) n° 287/94,
- Særlig afgift - forordning (EF) nr. 287/94,
- Sonderabschöpfung - Verordnung (EG) Nr. 287/94,
- ÅéäéêÞ åéóöïñÜ - êáíïíéóìüò (ÅÊ) áñéè 287/94,
- Special levy - Regulation (EC) No 287/94,
- Prélèvement particulier - règlement (CE) n° 287/94,
- Prelievo particolare - regolamento (CE) n. 287/94,
- Bijzondere heffing - Verordening (EG) nr. 287/94,
- Direito nivelador especial - Regulamento (CE) n° 287/94.
Poiketen asetuksessa (ETY) N:o 3719/88 olevan 8 artiklan 4 kohdasta, vapaaseen liikkeeseen luovutettu määrä ei saa ylittää tuontitodistuksen 17 ja 18 kohdassa ilmoitettua määrää. Tätä varten edellä mainitun todistuksen 19 kohtaan merkitään numero "0".
5 artikla
Asetuksen (EY) N:o 287/94 1 artiklan 1 kohdassa mainittuihin Espanjasta ja Portugalista tuotaviin tuotteisiin sovelletaan edellä mainitussa artiklassa tarkoitettua etuustullia.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 1994.

Labels: 3
17
18